Kaip pabrėžta Europos migracijos darbotvarkėje, Europos saugumo darbotvarkėje ir kituose ES politiniuose dokumentuose, ES toliau yra įsipareigojusi vykdyti prekybos žmonėmis prevenciją ir kovoti su ja, taip pat saugoti aukų teises, visų pirma atsižvelgdama į prekybos žmonėmis aukų moterų ir vaikų pažeidžiamumą. Prekyba žmonėmis taip pat yra viena 2018–2021 m. kovos su organizuotu ir sunkių formų tarptautiniu nusikalstamumu ES politikos ciklo prioritetinių nusikalstamumo grėsmių sričių. Be to, politinis įsipareigojimas stiprinti ES kovos su prekyba žmonėmis veiksmus tiek Europos Sąjungoje, tiek visame pasaulyje remiamas pagal visuotinę Europos Sąjungos užsienio ir saugumo politikos strategiją (VESS) ir atitinkamas ES strategijas ir veiksmų planus bei Europos Parlamento rezoliucijas. Tvirtą paramą reiškia ir pilietinė visuomenė.

Akivaizdu, kad aukų daug daugiau, nei rodo oficialūs duomenys. Be to, šie nusikaltimai akivaizdžiai susiję su lytimi. Nusikaltimai, apie kuriuos pranešama dažniausiai – tai prekyba žmonėmis, daugiausia moterims ir mergaitėms, seksualinio išnaudojimo tikslais.

ütoliau skatins tas ES valstybes nares, kurios to dar nepadarė, kriminalizuoti sąmoningą naudojimąsi prekybos žmonėmis aukų paslaugomis.

Tam, kad prekyba žmonėmis taptų rizikingu ir nepelningu nusikaltimu, itin svarbu sekti pinigų srautus visoje prekybos grandinėje. Tai gali būti daroma intensyvinant tyrimus ir baudžiamąjį persekiojimą ir padedant vykdyti aktyvius finansinius ir žvalgybine informacija grindžiamus tyrimus, taip pat susigrąžinant turtą, įšaldant ir konfiskuojant pelną. Šiuo tikslu bus skatinamas glaudesnis bendradarbiavimas. Be kita ko, pasitelkiant atitinkamus tinklus, pavyzdžiui, Finansinių veiksmų darbo grupę (FATF), ir naudojantis ES agentūrų pagalba, bus stiprinami nacionalinių institucijų, taip pat ir ES nepriklausančiose šalyse, gebėjimai.

Šiuo atžvilgiu labai svarbu mažinti visų rūšių išnaudojimo paklausą, be kita ko, atsakingai valdant pasaulines vertės grandines. Kaip nurodyta ES prekybos strategijoje ir 2016 m. gegužės 12 d. Tarybos išvadose dėl atsakingų pasaulinių vertės grandinių, ES ėmėsi veiksmų keliose politikos srityse (tiek vidaus, tiek išorės) , siekdama užtikrinti, kad tiekimo ir vertės grandinėse, be kita ko, drabužių sektoriuje, nebūtų prekybos žmonėmis. Šiais veiksmais, be kita ko, siekiama įgyvendinti teisės aktus dėl nefinansinių ataskaitų teikimo ir viešųjų pirkimų , prekybos priemonių ir konkretiems sektoriams skirtų priemonių. Be kita ko, siekiama paskatinti įmones priimti ir taikyti elgesio kodeksus ir ataskaitų teikimo bei skaidrumo mechanizmus, ir taip užtikrinti, kad jų tiekimo ir vertės grandinėse nebūtų prekybos žmonėmis.

Pagrindiniai veiksmai

Nuo 2018 m. Komisija: üskatins ES šalių valdžios institucijas ir padės joms įgyvendinti konkrečias finansinio verslo modelio išardymo iniciatyvas – plėtoti operatyvinę veiklą ir metodiką, remtis geriausios praktikos pavyzdžiais, didinti informuotumą, stiprinti gebėjimus ir prireikus rengti mokymus – ir padės joms jas įgyvendinti; üskatins valstybes nares užtikrinti veiksmingesnius tyrimus ir baudžiamąjį persekiojimą – stiprinti pajėgumus, kurti priemones, keistis informacija, dalytis gerąja patirtimi, pasitelkti teisėsaugos ir teisminį bendradarbiavimą, be kita ko, sudaryti jungtines tyrimų grupes (JTG) tiek ES viduje, tiek ir su ES nepriklausančiomis šalimis – ir padės joms tai įgyvendinti Tai gali būti daroma padedant atitinkamoms ES agentūroms, Europos teisėjų mokymo tinklui ir Europos nusikalstamumo prevencijos tinklui, taip pat teikiant paramą tarptautiniu mastu, be kita ko, vykdant ES vystymosi programas ir kitus veiksmus pagal bendrą užsienio ir saugumo politiką; üskatins tvarią verslo praktiką ir tvarias darbo sąlygas šalyse gamintojose. Tai galima padaryti sutelkiant dėmesį į vystomąjį bendradarbiavimą ir finansinę paramą, siekiant užtikrinti, kad tiekimo ir vertės grandinėse nebūtų prekiaujama žmonėmis ir kad jos atitiktų privalomus tarptautinius darbo, socialinius ir aplinkosaugos standartus, taip pat ES politiką ir iniciatyvas; üskatins geriausią praktiką ir mokymo sesijas su atitinkamomis nacionalinėmis valdžios institucijomis, įmonėmis ir pilietine visuomene, ypač apie tai, kaip taikyti metodines gaires dėl nefinansinės informacijos, be kita ko, apie prekybą žmonėmis, teikimo.

B. Aukoms suteikti geresnę galimybę naudotis savo teisėmis ir jas įgyvendinti

ES taiko teisinę ir veiklos sistemą, kuria siekiama padėti prekybos žmonėmis aukoms, jas remti ir apsaugoti. Komisija visomis oficialiosiomis ES kalbomis yra paskelbusi dokumentą „Prekybos žmonėmis aukų ES teisės“. Jame vadovaujantis Europos Sąjungos pagrindinių teisių chartija, ES teisės aktų ir Europos Žmogaus Teisių Teismo praktika praktiškai ir išsamiai apžvelgtos aukų teises.

Veiksmingai nustatyti aukas ankstyvame etape yra pirmas žingsnis siekiant užtikrinti, kad jos būtų laikomos teisių subjektais, turinčiais teises ir galinčiais veiksmingai jomis naudotis, be kita ko, gauti tinkamą pagalbą ir apsaugą. Kaip teigiama Perkėlimo į nacionalinę teisę ataskaitoje, nacionalinės valdžios institucijos dėjo daug pastangų, kad perkeltų Direktyvą į nacionalinę teisę, tačiau padėtį dar reikia labai pagerinti, ypač kiek tai susiję su apsaugos ir paramos priemonėmis. Dėl nepakankamų galimybių gauti informaciją apie aukų teises ir neveiksmingų nacionalinių ir tarpvalstybinių nukreipimo mechanizmų, taip pat dėl to, kad nustatomi ne visi asmenys, tampantys prekybos žmonėmis aukomis (įskaitant asmenis mišriuose migracijos srautuose), prekybos žmonėmis aukos negali faktiškai naudotis turimomis teisėmis.

Šiuo tikslu Komisija toliau rems ES valstybių narių specialistus ir valdžios institucijas. Svarbūs visų ES lygmens pastangų aspektai – stiprinti aukų nustatymo gebėjimus ir skleisti atitinkamus geriausios praktikos pavyzdžius, daugiausia dėmesio skiriant tam, kad būtų užtikrintos tinkamos atskiroms lytims skirtos ir vaikams pritaikytos paramos priemonės ir veiksmingos teisių gynimo priemonės, ir kad būtų sudarytos galimybės jomis naudotis. Be kita ko, reikia plėtoti ES agentūrų patirtį ir ja naudotis, skatinti sienos apsaugos pareigūnus, teisėsaugos institucijų, prieglobsčio ir imigracijos pareigūnus, priėmimo centrų darbuotojus, konsulinius ir ES darbuotojus, nelydimų vaikų globėjus, taip pat už šią sritį atsakingų valdžios institucijų atstovus, kuriems gali tekti susidurti su prekybos žmonėmis aukomis, dalyvauti mokymo kursuose apie aukų nustatymą. Šiuo tikslu Komisija rems priemones, kurių tikslas – pagerinti aukų tapatybės nustatymą ir tinkamą jų nacionalinį ir tarpvalstybinį nukreipimą. Ji taip pat skatins kilmės, tranzito ir paskirties šalis bendradarbiauti tarpusavyje ir su pilietine visuomene bei tarptautinėmis organizacijomis, kad aukos būtų nustatomos ankstyvame etape.

Be to, Komisija padės valstybėms narėms užtikrinti visapusišką ir prieinamą prekybos žmonėmis aukų apsaugą ir jas integruoti, atsižvelgiant į konkrečius kiekvienos lyties atstovų poreikius. Ji taip pat stebės, kaip nacionaliniu lygmeniu – atsižvelgiant į konkrečių vaikų lytį, amžių ir specifinius poreikius – teikiamos vaikams pritaikytos paslaugos, įskaitant prekybos žmonėmis aukų priežiūros, sveikatos priežiūros ir švietimo paslaugas, ir konsultuos šiuo klausimu. Be to, ji skatins įgyvendinti „Dešimt ES lygmens integruotų vaiko apsaugos sistemų principų“.

Pagrindiniai veiksmai